पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल से विधानसभा चुनाव कराकर लौटे जवान बड़ी संख्या में संक्रमित मिल रहे हैं। भोपाल में एक जवान की मौत के बाद अब छिंदवाड़ा में SAF के 30 जवान संक्रमित आए हैं। यहां से 200 जवान चुनाव ड्यूटी में पश्चिम बंगाल गए थे।
इन सभी संक्रमित जवानों को पुलिस प्रशिक्षण केंद्र में बनाए गए कोरोना केयर सेंटर में भर्ती कराया गया है। अभी और जवानों की रिपोर्ट आनी बाकी है, इससे आशंका जताई जा रही है कि यह संख्या और बढ़ेगी। उल्लेखनीय है कि एक दिन पहले ही मुख्यमंत्री ने चुनाव करा कर प्रदेश लौटे जवानों के टेस्ट कराने के आदेश दिए थे।
बताया जा रहा है कि जैसे ही जवान चुनाव ड्यूटी से लौटे थे उन्हें एहतियातन क्वारैंटाइन कर दिया गया था। इससे कोरोना संक्रमण फैलने से बच गया। फिलहाल सभी जवानों का उपचार जारी है। वहीं अन्य संदिग्ध जवानों की भी जांच की जा रही है।
दमोह में वीआईपी ड्यूटी से लौटे जवान की मौत
भोपाल में सिपाही सुरेश विश्वकर्मा की भोपाल में मंगलवार को मौत हो गई। उनकी दमोह चुनाव में वीआईपी ड्यूटी लगी थी। वह 18 मार्च को संक्रमित हुए थे। बाद में उनकी रिपोर्ट निगेटिव आ गई थी, लेकिन सांस लेने में दिक्कत आ रही थी। 48 दिन इलाज चला और 22 लाख रुपए खर्च हुए, लेकिन उनकी जान नहीं बचाई जा सकी।
MP में 12,319 नए केस, 75 मौतें:भोपाल समेत 12 जिलों में नए संक्रमितों से ज्यादा लोग ठीक हुए, पॉजिटिविटी रेट भी 7 दिन में 4% से ज्यादा घटा
ग्वालियर से भी गए थे जवान चुनाव कराने
पश्चिम बंगाल और तमिलनाडु में निष्पक्ष विधानसभा चुनाव कराने ग्वालियर से SAF की 12 कंपनियां गई थीं। जवान स्पेशल ट्रेन से गए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn